Video: Nataniël gesels oor ‘107 Kaalkoppe’Nataniël vier 20 jaar as Kaalkop-rubriekskrywer met hierdie nuwe versameling van sy gewilde rubrieke wat van 2012 tot 2021 in Sarie verskyn het. Eerlik, persoonlik, nugter, inspirerend, melankolies, hartseer, opgewonde, driftig, simpatiek, verbaas, dwars, reguit en vasbeslote mik hy na elke moontlike emosie. Met die wêreld op sy kop was daar nog nooit ŉ beter tyd vir ŉ boek soos dié nie. Sedert sy solo-debuut het Nataniël reeds meer as 70 oorspronklike verhoogproduksies aangebied, 15 albums en vyf DVD’s vrygestel en 16 boeke gepubliseer. Hy is hoof van sy produksiemaatskappy Nataniël House of Music, asook Kaalkop Studio. Hy is ook die hoof van die liefdadigheidsorganisasie, The Nataniël Progress Project. 107 Kaalkoppe het pas by NB-Uitgewers verskyn en dit kos R310 (prys onderworpe aan verandering). Klik hier om die boek aanlyn te koop. Phyllis Green het met Nataniël oor sy rubriekbundel gesels. Luister hier na die volledige gesprek wat deur Graffiti Boeke aangebied is: Graffiti Boeke se aanlyn kuiers en boekbekendstellings word weekliks op Facebook aangebied.